[{"text_idx": "#000000", "text": "Bigarren fasea amaituta, hiru talde izanen dira Bardoen finalean"}, {"text_idx": "#000002", "text": "Igantzin izan zen asteburu luzeko bigarren hitzordua. Bertan, haien bigarren saioa zuten Lesakako Zortziko haundiena eta Baztango Lepatanatuek 2 taldeek. Bertso-afari formatuko saioa izan zen, hortaz lehendabizi bapo afaldu eta horren ostean kantatzeari ekin zioten sei bertsolariek, bertan elkartu ziren 65 bertsozaleren aurrean. Baztandarrek lortu zuten jokoan zen puntua eta finalerako sailkatzea."}, {"text_idx": "#000003", "text": "Larunbatean berriro ere Irun\u0303eak hartu zituen Bardoak. Irun\u0303eko Bertze Maldikoak eta Baztan-Malerrekako Etxeko kontuk taldeek bigarren saio zuten jokoan. 60 lagunaren aurrean ekin zioten kantatzeari sei bertsolariek eta saio bizia eskaini zuten. Etxekoentzat izan zen puntua, baita finalerako sailkatzea ere."}, {"text_idx": "#000004", "text": "Azkenik, igandean jokatu zen Bardoen bigarren faseko azken saioa, Leitzako gaztetxean, 60 entzuleren aurrean. Berriro ere, Harrapazank eta 12 obario eta 11 pedrada izan ziren kantuan eta berriro ere oso parekatua joan zen saioa. Leitzarrek eraman zuten puntua eta haiek dira finalerako sailkatu den hirugarren taldea."}, {"text_idx": "#000007", "text": "Finala amaituta, Bardoen amaierako afaria eginen da Lesakako Linddurrenborda sagardotegian. Afarirako txartelak ere salgai daude webgunean."}]